**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ...... 2014,

**ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z., zákona č. 115/2013 Z. z. a zákona č. 180/2013 Z. z. sa mení a dopĺňa takto:

1. V § 6 ods. 4 sa na konci pripája táto veta: „Okresný úrad nesmie uznať zvernicu podľa odseku 2 ani schváliť zvernicu podľa odseku 3, ak sa pozemky, z ktorých má byť zriadená, alebo ich časť, nachádzajú v treťom až piatom stupni ochrany podľa osobitného predpisu7a).“.

Poznámka pod čiarou k odkazu 7a znie:

„7a) § 14 až 16 zákona č. 543/2002 Z. z. v znení neskorších predpisov.“.

1. V § 6 ods. 6 sa vypúšťa písmeno d).
2. V § 13a sa v nadpise slovo „dvojtretinovou“ nahrádza slovom „nadpolovičnou“.
3. V § 13a prvej vete sa slovo „dvojtretinovú“ nahrádza slovom „nadpolovičnú“.
4. V § 17 ods. 1 sa vypúšťa písmeno g).

Doterajšie písmeno h) sa označuje ako písmeno g).

1. V § 19 odsek 6 znie:

„(6) Okresný úrad môže odvolať poľovníckeho hospodára z funkcie, ak o odvolanie požiada užívateľ poľovného revíru.“.

1. V § 19 ods. 7 sa vypúšťa písmeno d).
2. V § 26 sa odsek 1 dopĺňa písmenom q), ktoré znie:

„q) uhradiť poškodenému škody spôsobené poľovníctvom, zverou a na zveri v zmysle § 69, a to postupom podľa § 70.“.

1. V § 41 ods. 2 sa na konci pripája táto veta: „Komora je povinnou osobou podľa osobitného predpisu.26a)“.

Poznámka pod čiarou k odkazu 26a znie:

„26a) § 2 ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).“.

1. V § 43 ods. 1 sa slovo „je“ nahrádza slovami „môže byť“.
2. V § 51 ods. 4 sa vypúšťa písmeno d).

Doterajšie písmená e) a f) sa označujú ako písmená d) a e).

1. V § 51 ods. 10 druhá veta znie: „Osobe, ktorej bol poľovný lístok odňatý natrvalo, nemôže okresný úrad povoliť vykonanie skúšky podľa § 50 ods. 1 písm. a).“.
2. V § 58 odsek 5 znie:

„(5) Na spoločnej poľovačke možno loviť zo zveri podliehajúcej poľovníckemu plánovaniu len malú zver a diviačiu zver. Inú zver podliehajúcu poľovníckemu plánovaniu možno loviť na spoločných poľovačkách len na základe povolenia podľa § 56. Zver, ktorá nepodlieha poľovníckemu plánovaniu, možno loviť na spoločnej poľovačke podľa pokynov vedúceho spoločnej poľovačky.“.

1. V § 63 ods. 5 sa za prvú vetu vkladá nová druhá veta, ktorá znie: „Ak došlo k nálezu zranenej zveri v poľovnom revíri a takúto zver nie je možné vyliečiť a opätovne vypustiť do poľovného revíru podľa § 22 ods. 3 a 4, je užívateľ poľovného revíru povinný zranenú zver usmrtiť; na usmrtenie zranenej zveri sa primerane vzťahuje § 23 ods. 8.“.
2. V § 69 odsek 4 znie:

„(4) Za škody spôsobené vlkom dravým nezodpovedá užívateľ poľovného revíru, ale štát.“.

1. § 70 sa dopĺňa odsekmi 3 a 4, ktoré znejú:

„(3) Užívateľ poľovného revíru je povinný poškodenému nahradiť škodu, ktorú si u neho uplatnil v súlade s odsekmi 1 a 2, v lehote 30 dní od jej nahlásenia. Ak tak užívateľ poľovného revíru v uvedenej lehote neurobí, poškodený môže požiadať obvodný lesný úrad, aby rozhodol o nároku na náhradu škody a o jej výške. Obvodný lesný úrad o takejto žiadosti rozhodne do 30 dní od jej doručenia. Trovy konania znáša užívateľ poľovného revíru.

(4) Nárok na náhradu škody spôsobenej vlkom dravým si uplatní poškodený formou žiadosti u okresného úradu pri škodách na veciach uvedených v odseku 1 písm. a) v lehote podľa odseku 1 písm. a) a pri škodách na veciach uvedených v odseku 1 písm. b) za obdobie a v lehote podľa odseku 1 písm. b). Na uplatnenie nároku na náhradu škody sa rovnako vzťahuje odsek 2. Okresný úrad o takejto žiadosti rozhodne do 30 dní od jej doručenia.“.

1. V § 74 ods. 1 písm. d) sa slová „podľa § 17 ods. 1 písm. h)“ nahrádzajú slovami „podľa § 17 ods. 1 písm. g)“.
2. V § 74 ods. 1 sa za písmeno g) vkladá nové písmeno h), ktoré znie:

„h) o žiadosti poškodeného týkajúcej sa nároku na náhradu škody a jej výšky podľa § 70 ods. 3 a 4,“.

Doterajšie písmená h) a i) sa označujú ako písmená i) a j).

1. V § 76 ods. 1 sa za písmeno e) vkladá nové písmeno f), ktoré znie:

„f) ako užívateľ poľovného revíru neplní povinnosť podľa § 26 ods. 1 písm. q),“.

Doterajšie písmená f) až k) sa označujú ako písmená g) až l).

1. V § 78 ods. 3 písmeno f) znie:

„f) ak došlo k nálezu usmrtenej zveri alebo zranenej zveri v poľovnom revíri a užívateľ poľovného revíru nezabezpečí zisťovanie príčiny usmrtenia zveri alebo zranenia zveri, alebo ak zranenú zver, ktorú nie je možné vyliečiť a opätovne vypustiť do poľovného revíru užívateľ poľovného revíru neusmrtí, alebo ak po usmrtení zranenej zveri užívateľ poľovného revíru nevykoná opatrenia § 23 ods. 8, alebo ak sa preukáže, že táto zver bola usmrtená alebo zranená v rozpore s týmto zákonom, neoznámi nález bezodkladne Policajnému zboru a pri celoročne chránenej zveri aj orgánu ochrany prírody a krajiny (§ 63 ods. 5),“.

1. V § 79 ods. 2 písm. i) sa slová „podľa § 74 ods. 1 písm. h) a i)“ nahrádzajú slovami „podľa § 70 ods. 3, pokiaľ ide o lehotu pre rozhodnutie a trovy konania, podľa § 70 ods. 4, pokiaľ ide o lehotu pre rozhodnutie, podľa § 74 ods. 1 písm. i) a j)“.
2. Za § 80b sa vkladá § 80c, ktorý vrátane nadpisu znie:

„**§ 80c**

**Prechodné ustanovenia k úprave účinnej od 1. apríla 2014**

„(1) Okresný úrad rozhodne o zániku zvernice v súlade s § 74 ods. 1 písm. a), ak zvernica nespĺňa podmienky ustanovené v § 6 ods. 4 druhej vete a ak osoba, ktorá požiadala o vydanie rozhodnutia o uznaní zvernice podľa § 6 ods. 2 alebo o vydanie rozhodnutia o schválení zvernice podľa § 6 ods. 3, alebo jej právny nástupca, nepredloží do 31. marca 2014 stanovisko príslušného orgánu ochrany prírody podľa osobitného predpisu52), že takéto uznanie zvernice alebo schválenie zvernice je v súlade so záujmami ochrany prírody a krajiny.

(2) Konania podľa § 70 začaté pred 1. aprílom 2014 sa dokončia podľa doterajších predpisov.“.

Poznámka pod čiarou k odkazu 52 znie:

„52) § 6 ods. 2 a § 9 zákona č. 543/2002 Z. z. v znení neskorších predpisov.“.

**Čl. II**

Zákon č. 543/2002 Z. z. o ochrane prírody a krajiny v znení zákona č. 525/2003 Z. z., zákona č. 205/2004 Z. z., zákona č. 364/2004 Z. z., zákona č. 587/2004 Z. z., zákona č. 15/2005 Z. z., zákona č. 479/2005 Z. z., zákona č. 24/2006 Z. z., zákona č. 359/2007 Z. z., zákona č. 454/2007 Z. z., zákona č. 515/2008 Z. z., zákona č. 117/2010 Z. z., zákona č. 145/2010 Z. z., zákona č. 408/2011 Z. z., zákona č. 207/2013 Z. z. a zákona č. 180/2013 Z. z. sa dopĺňa takto:

V § 14 sa odsek 1 dopĺňa písmenom k), ktoré znie:

„k) zriadiť poľovnícke zariadenie podľa osobitného predpisu56a).“.

Poznámka pod čiarou k odkazu 56a znie:

„56a) § 6 ods. 4 zákona č. 274/2009 Z. z.“.

**Čl. III**

Tento zákon nadobúda účinnosť 1. apríla 2014.